b'\n_START_ARTICLE_\nNikolaj Ivanovi\xc4\x8d Loba\xc4\x8devski\n_START_SECTION_\n\xc5\xbdivljenje\n_START_PARAGRAPH_\nNikolaj Loba\xc4\x8devski se je rodil v Ni\xc5\xbenem Novgorodu o\xc4\x8detu Ivanu in materi Mariji Praskovji. Po o\xc4\x8detovi smrti se je mati z otroki (Nikolaj je imel sedem let) preselila v Kazan. V Kazanu je Nikolaj obiskoval gimnazijo in novoustanovljeno univerzo. V \xc5\xa1oli je hitro napredoval, saj so profesorji takoj spoznali njegov izredni talent za matematiko, bil pa je tudi zelo marljiv in natan\xc4\x8den._NEWLINE_Leta 1811 je osemnajstletni Nikolaj Ivanovi\xc4\x8d Loba\xc4\x8devski magistriral iz matematike in fizike. Leta 1814 je za\xc4\x8del predavati na kazanski univerzi, leta 1822 pa je postal redni profesor. Predaval je matematiko in fiziko, ob\xc4\x8dasno pa tudi atronomijo. Leta 1832 se je poro\xc4\x8dilz Varvaro Aleksejevno Moisejevo, ki mu je rodila sedem otrok._NEWLINE_V letih 1827-1846 je bil Loba\xc4\x8devski rektor kazanske univerze. Leta 1846 je bil odstavljen s polo\xc5\xbeaja rektorja, od leta 1847 pa mu niso ve\xc4\x8d dovolili predavati. To ga je zelo prizadelo in po tem se je tudi njegovo zdravje precej poslab\xc5\xa1alo, zlasti vid: umrl je popolnoma slep.\n_START_SECTION_\nZanimivosti\n_START_PARAGRAPH_\nKazanska univerza od leta 1897 podeljuje Medaljo Loba\xc4\x8devskega za dela na podro\xc4\x8dju geometrije. Glej: Medalja Loba\xc4\x8devskega (v ru\xc5\xa1\xc4\x8dini in angle\xc5\xa1\xc4\x8dini)._NEWLINE_Po Loba\xc4\x8devskem se imenuje krater Loba\xc4\x8devski na Luni.'